hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ru ky ru ru ky ru ru ky ru ky ru ru ky tt ru ru ru ru ky ky ru hbs_cyr ky ru ru ky ky ky bg ky ky ru ru ky ky ru ky ru ru ky ky ru cs ky ru ky ru ky ru mt ru
"Фабула", 02.08.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жапаров Куловго канча миллион карыз?
Үсөнбек аксакалдын "үйдө баатыр, жоодо жок" баласы бар, аты-жөнү эл жакшы билген - Жапаров Акылбек. Акылбек мырза, асты атасынын үмүтүн актаса актаган чыгар, бирок жалпы элдин жаркын үмүтүн актай элек. Актаганга деле кудурети жетпестиги, чыныгы элдин уулу боло албастыгы, ал чоң кызматтын чокоюн кийген күндөн баштап эле билинип калган. Бирок бак берип койсо айла жок турбайбы, бизнес менен саясаттын битин сыккан Акылбек мырза, кылганын мойну менен тартпаган "торпедолордун" алдыңкы сабында сайрап келсе да, канчалаган ызы-чуудан, революциядан аман-эсен кутулуп, кайра эле карапайым калктын жонунан кайыш тилгендердин катарынан "ардактуу ордун" таап келет. "Отко салса күйбөгөн, сууга салса чөкпөгөн" накта эргулдар дал ушундай болот.
Акылбек мырза Акаев доорунда анча ачыла албаганы менен, Бакиевдин доорунун негизги добулбасы болуп, добушу катуу угулду. Өзгөчө Кыргызстандын эгемендүүлүгүнө шек келтирип, экономикалык потенциалын эңшерүү үчүн эшик каккылаган ХИПК программасын ишке ашыруу жана койлорго паспорт бермекчи болгон аракети менен аты Алайга, даңкы далайга тарады. Журналист журтчулугу Акылбек мырзанын мындай "ай чапчыган ашкере акылын" жаза да, айта да берип ашмалтайын чыгарып бүтүштү. Акылбек болсо, эч нерсени билбеген, эч нерсени кылбаган, эч нерсени сезбеген "муздак дубалдай" эле экендигин көрсөттү. Ал эми "муздак дубалга" элдин муңу, көйгөйү эч кереги жок эмеспи.
Акылы жапалдаш боюна батпаган Жапаровдун не бир жоруктарын жобурап айтып, жорголотуп жазып олтурсаң, өзүнчө эле Лениндин томдуктарындагыдай толтура китеп болот. Жакшысынан жаманы басымдуулук кылган бул "табылганы" кийинчерээк Акылбек өзү да мемуар кылып жазары бышык, албетте, жакшы жагын ашырып, жаманын жашырып… Бул жагын жыйыштырып, Акылбек мырзанын ажолук амбициясынан учкай кеп салгыбыз келип турат. Деги эле кыргыз чиновниктеринин басымдуу көпчүлүгү амбициянын кулу десек болот. Акылбекте бул сапат абдан мыкты өнүккөн. "Эл дүрбөсө, эшек кошо дүрбөйт" дегендей, Акылбек мырза фракция ичиндеги добуш берүүнүн жыйынтыгында партиялашы Анарбек Калматовдон бир эмес эки ирет калып калса да, көк беттигине салып, (абийирине камчы салып дегендей) ажо болом деп жулунуп турган чагы. Аны фракция лидери ФШК колундагы көзүр картасы катары колдоп, көзүн карап тургансыйт. Себеп дегенде, учурда "Ар-Намыс" фракциясы да башка фракциялардай эле бир нече топко бөлүнүп кеткен жайы бар. Баарынан кызыгы, эбин табуу жагынан эч бир жанды алдыга салбаган Акылбек мырзанын "Ар-Намыстын" короосуна кандайча кошулуп калганын көпчүлүк жакшы биле бербейт. Негизи, Жапаров былтыркы революцияда Таластан таш бараңга калбай, аман кутулгандан кийин, психологиялык жактан катуу жабыркаганын ордуна келтирип, кайрадан саясатка аралашуунун аракетин көрүп, парламенттик шайлоого аттануу үчүн "Эл кыймылы" беле, айтор, ушу сыяктуу өзүнүн партиясын ачкан эле. Көк-Жар, Жал жана шаардын чок ортосуна бир нече штабдарын жайгаштырып, партияны колдоочуларды, (партияга мүчө болчуларды) "күндүзү чырак менен издеп" да таппай коюп, ал партиясын жабууга мажбур болгон.
Ошентип, айласы кеткен Акылбек баягы өзү өсүп, агарып-көгөрүп, жыйынтыгында "отко айдаса бокко качат" болуп качып кеткен КСДПга келип, "ит болдум, куш болдум" деп кечирим сурап, КСДПнын тизмесине тизилүүгө тири укмуш аракет кылат. Бирок ишеничтен чыккан Акылбекти ксдпчылар акырын жолго салып коюшат. Андан кийин, Бабановдун өзүнө барууга батына албай, анын балдарына кайрылып, "Республиканын" алдыңкы тизмесине илинүүгө кылган "илбериңки" аракети да ишке ашпай калат. Андан тышкары "Ак шумкардын" эшигин каккылап, Темикеңдин өзүнө болгон мамилесин "терезеден шыкаалап" караган жайы да бар экендиги да эсепке кошулуп айтылып келет. Бул партиядан бак айтпаган "баатыр" Т. Үмөталиеванын жана башка жаңы ачылган партияларды сүзө качырып, түз эле лидерликти "мага бергиле" деп талашкан дешет. Албетте, ким эле болсо (өзгөчө кыкеңдер) лидерликти бере койсун, Акылбектин бул акылы да башына тийген муш болуп, айласы кетип, алты-жети партиядан бак айтпагандан кийин акыры Бакиевдин учурунда бир команда болуп иштеп калган Ф. Куловдун "Ар-Намысынын" короосуна жойлоп кирет. Бирок ошондо да Куловго "мени тизмеде экинчи кыласың, штабды мен жетектеп жана акчаны мен бөлүштүрөм"- деген амбициялуу талабын коюп, Куловду көндүрүп алат. Эми көрүп турбагандан кийин Куловдун кантип башын айлантканын ким билсин. Кыскасы, Акылбек Куловго 1, 5 миллион сомго жакын акча карыз экен. Кантип дебейсиздерби? Жөнөкөй эле, былтыркы парламенттик шайлоодо Жапаров: "мен кыйын финансистмин, жолдорун билем"-деп штабдын акчасын үгүт иштерине оңду-солду чачкан имиш. Кандай жол менен чачканын өзү менен бир Кудай гана билбесе, ал жагын биз билбейт экенбиз. Ушундан улам, шайлоого сарпталган акчанын эсеби чыкпай калып, Жапаров ушу күнгө чейин Куловго ал акчаны "ана берем, мына берем" деп тил эмизип жүрөт дешет. Кулов Жапаровго ушу себептен да кандайдыр бир деңгээлде көз каранды болуп келет десек болчудай. Балким, башка да себептер бар чыгар. Ар-намысчылардын басымдуу көпчүлүгү анын ушундай ашкере акылынан улам, Жапаровду "жанындай жакшы көрүп" келишет.
Мына, бир партиянын ичинде ушунча чалмакейди чалган Жапаров кокус жаза тайып, президент болуп калса, карапайым элдин шору го. Паспорт алууга ызы-чуу түшүп, кезек талашкан короо-короо койлорду эсепке албаганда да…
Кыргызстан 9 жылда жарым миллионго көбөйдү
Мындан 9 жыл илгери 2002-жылы Кыргызстанда 5 миллиончу адам төрөлүп, Аскар Акаевдин жарлыгы менен өлкөбүздө чоң той болгон. Бирок он жылга жакын убакыттын аралыгында мамлекетибиз болгону 504 миң кишиге көбөйгөнүн кечээ Улуттук статкомдун башчысы Акылбек Осмоналиев жарыя кылды. 2009-жылдагы расмий маалыматтар боюнча бир жылда Кыргызстандын 42 миң жараны башка өлкөнүн жарандыгын алып жаткандыгы айтылган. Бул деген бир жылда Кыргызстандын бир чакан шаарынын калкы биротоло көчүп кетти дегенди билдирет. Көр оокаттын айынан туулуп-өскөн мекенин таштай качкандардын агымы бүгүнкү күндө да токтобой келет. Ошол эле Акылбек Осмоналиевдин айтымында, учурда Кыргызстанда эркектерге караганда аялзаты эки эсеге көптүк кылууда. Бул тенденцияга ишке жарамдуу эркек жынысындагылардын башка өлкөгө жумуш издеп кетип, ошол өлкөлөрдө түбөлүк отурукташып калуусу да кошул-ташыл болууда.
Эгемендүү Кыргызстандын тарыхында эң алгачкы жолу өтө коркунучтуу кылмышкерлер үчүн өзгөчө абак түзүлдү. Өкмөт башчы А. Атамбаевдин жарлыгына ылайык, мурунку СИЗО-50 базасында абактан башы чыкпаган рецидивисттер, адам өмүрүн кылча көрбөгөн ашынган кылмышкерлер бир кармалмай болду. Уюшкан кылмыштуулукка каршы күрөштү катуу баштаган өлкө жетекчилеринин колдоосу аркылуу мурдараак да жалаң уюшкан кылмыштуу топтор менен байланышы бар кылмышкерлер үчүн өзүнчө абак курулган. Ал абактагыларга уюлдук телефон колдонууга, сырткы дүйнө менен байланышууга катуу тыюу салынган.
Өзгөчө кырдаалдар министрлигинин маалыматына ылайык, өткөн жылга салыштырмалуу быйыл айрыкча сууга чөгүп каза болгон адамдардын саны көбүрөөк катталууда. Акыркы апта ичинде болуп өткөн мындай кырсыктарды гезит бетине чагылдырып коюуну туура көрдүк…
Ысык-Ата районунда 24-июль күнү саат 18:00дө БЧК каналына 1994-жылы төрөлгөн Социалчы айылынын тургуну Аваскан уулу Б. чөгүп кеткен. Өзгөчө кырдаалдар министрлигинин атайын даярдалган кызматкерлери тарабынан чөгүп кеткен сөөгү табылып, учурда туугандарына өткөрүлүп берилди.
Жалал-Абад облусунун Базар-Коргон районуна караштуу Акман айылында 24-июль күнү саат 17:48дер чамасында Кайырма суу сактагычына чөгүп кеткен 20 жаштагы И.Мырзахмедовдун сөөгү табылды.
Кара-Суу районун Савай айылында 26-июль саат 11:00 чамасында аталган айылдын тургуну 2000-ж.т. Маматжанова Гүлзат Шархан-Сай дарыясына түшүп кеткен. Учурда издөө иштери уланууда…
27- июль күнү саат 13:30 чамасында БЧК каналына болжол менен 40-45 жаштагы Чүй облусунун тургуну С.Кудабаев чөгүп кеткен. Токмок шаардык "Куткаруу кызматынын" кызматкерлери издөө иштерин жүргүзүп, натыйжада чөгүп кеткен адамдын жансыз денесин таап чыгышты. Ушул эле күнү 16:10дор чамасында Ош шаарындагы Ак-Буура дарыясына чөгүп кеткен Өзгөн районунун 14 жаштагы тургуну Кылыч кызы Курманжандын сөөгү табылды
28- июль күнү саат 19:15дер чамасында Бишкек шаарынын Аламүдүн районун Ала-Арча суу сактагычына 1989-ж.т. М.Асанов чөгүп кеткен. Учурда издөө иштери улантылууда.
26- июлда саат 21:25тер чамасында Ысык-Көл обулусунун Григорьевка айылында Чоң-Аксуу каналына "ГАЗ-53" үлгүсүндөгү жүк ташуучу унаа түшүп кеткен. Жол кырсыгына кабылган унаанын ичинде үч адам болгон. Жергиликтүү калктын жардамы менен унааны көтөрүп чыгарганда, каза болгон адамдардын сөөгү унаанын алдынан табылган.
31- июль күнү саат 14:35тер чамасында Бишкек шаарынын Октябрь районундагы Токтоналиев көчөсүндө жайгашкан №76 үйүнүн №8 батиринде өрт чыгып, үй ээси 1965-жылы туулган Н.Андреева каза болгон. Ошондой эле үй буюмдары толугу менен күйүп кеткен.
кыргыз тилиндеги гезит "Форум"
email • архив • редакция
Сотторду тандоо кеңеши ишенимди актайбы?..
УЛУТТУК УЛУУЛУГУБУЗ НЕГАТИВГЕ КАРШЫ. ПРЕЗИДЕНТТИН
Жапаров Куловго канча миллион карыз?
"Шайлоодо жакшы ийгиликтерге жетишкенге мүмкүнчүлүгүм бар"
"Владимир Путин менен Барак Обамага кайрылалы, балким, алар бизге жардам берип калар…"
Кыргыз Республикасынын Президентине караштуу мамлекеттик тил боюнча Улуттук комиссиянын төрагасы,
Кыргыз Республикасынын маданиятына эмгек сиңирген ишмер:
"Мындай сынактан цирктеги мотоцикл айдаган аюулар деле өтүп кетишет"
Кыргыз театрынын Умай энеси
"Ай тамга" коомдук фондусунун төрагасы:
"Батыштын кара туманы каптап, улуттук идеологиябызды жоготуп алдык…"
КРнын маданиятына эмгек сиңирген ишмер, жазуучу:
"Өлгөндөн кийин сыйлык албай, көзүмдүн тирүүсүндө алсам болот эле…"